Koel, nat naweek voorspelArgieffoto (Foto: freeimages.com) Die Suid-Afrikaanse Weerdiens het gesê die grootste deel van die land sal ŉ koel, nat naweek ervaar. Volgens die weerdiens sal die Oos-Kaap die ergste deurloop onder swaar reën en koue tot baie koue weerstoestande. Vir Port Elizabeth word ŉ maksimum van 21 °C voorspel vir Saterdag en 17 °C vir Sondag. Daar is ŉ 30%-kans op reën Saterdag en ŉ 60%-kans Sondag. Die SAWD het ook ŉ waarskuwing uitgereik vir Barkley-Oos vir erge donderstorms wat moontlik tot kitsvloede kan lei. ŉ Maksimum temperatuur van 22 °C word vir Saterdag verwag en 23 °C vir Sondag. Vir Maandag word ŉ maksimum van 16 °C voorspel en ŉ minimum van net 2 °C. Oos-Londen sal Sondag slegs ŉ maksimum van 18 °C bereik met ŉ 60%-kans op reën terwyl Uitenhage Sondag ŉ maksimum van 19 °C te wagte kan wees met ŉ 60%-kans op reën. Daar is verder waarskuwings uitgereik vir Vrydag vir onder meer die Nkangala- en Gert Sibande-omgewings in Mpumalanga waar daar swaar reën, stormsterk winde en moontlike hael verwag kan word. Swaar reën kan in dié gebiede tot kitsvloede lei. Die SAWD het verder gemeld swaar donderstorms kan oor Polokwane in Limpopo verwag word wat tans ooswaarts beweeg. Dié storms kan gepaardgaan met sterk winde, swaar reën en hael. Swaar reën wat tot kitsvloede kan lei, word ook in die suidelike dele van die Waterberg-distrik en suidwestelike dele van die Sekhukhune-distrik van Limpopo verwag. In Gauteng sal toestande matig wees met ŉ maksimum van 22 °C wat vir Saterdag en 27 °C wat vir Sondag in Pretoria voorspel word met ŉ 60%-kans op reën Saterdag en ŉ 30%-kans vir Sondag. Johannesburg sal egter Saterdag maar ŉ maksimum van 20 °C bereik met ŉ minimum temperatuur van 11 °C en ŉ 60%-kans op reën. In Bloemfontein en Richardsbaai word matige weer verwag met Bloemfontein wat maksimum temperature van 24 °C vir Saterdag en 26 °C vir Sondag te wagte kan wees. In Richardsbaai word daar ŉ maksimum van 27 °C vir Saterdag voorspel en 31 °C vir Sondag. Daar is Saterdag en Sondag ŉ 30%-kans op reën in Richardsbaai. Volgens die weerdiens se jongste reënvalsyfers is daar tot 08:00 Vrydagoggend 18 mm reën gemeet by die Universiteit van Pretoria. Dit is die reën wat van Donderdagoggend af begin val het. Daar is 11 mm in Ermelo in Mpumalanga gemeet en ŉ reusebonus van 63 mm by die Mukumbani-landgoed in Thohoyandou naby Louis Trichardt in Limpopo. Pilanesberg in Noordwes het 24 mm gemeet terwyl Vrede, Warden en Frankfort in die Vrystaat 9 mm gemeet het. Umthatha in die Oos-Kaap het 6 mm en Estcourt in KwaZulu-Natal 11 mm gemeet. Daar is Donderdag minder as 1 mm reën gemeet in die Noord- en Wes-Kaap. Ander temperature vir dié naweek: